# FicZone

El FicZone, anteriorment conegut com el Saló del Manga de Granada, és un esdeveniment de manga, cultura japonesa, còmics, animació i ciència-ficció que se celebra a la ciutat de Granada (Espanya). L'organitza l'Associació cultural Crossover amb la col·laboració d'altres entitats i associacions de diferents àmbits. Des de la primera edició, celebrada el 2009, aquest s'ha convertit en un dels salons més destacats d'Espanya.

## Història

La primera edició de 2009 es va celebrar els dies 23 i 24 maig al Palau de Congressos de Granada i va destacar per constituir una novetat, no només en l'àmbit granadí, sinó també en altres províncies del voltant (Màlaga, Jaén o Almeria).
Vist l'èxit de l'edició anterior, el novembre del mateix any es va celebrar una edició especial, aquest cop més enfocada al Japó i la cultura japonesa en si. En aquesta ocasió se celebrà del 6 al 8 de novembre a la Fira de Mostres de Armilla (FERMASA), rebent un gran nombre de visites que, fins i tot, van superar les expectatives de l'organització (15.000 persones). Aquesta edició va ser rebuda amb una major acollida que l'anterior, tant pel públic com pels mitjans de premsa regionals, especialment el <i>Diario Ideal</i>. La seva ambientació i temàtica sobre la cultura japonesa fou tota una novetat, així com un major espai en el qual es van desenvolupar les exposicions i activitats.
Amb la III Edició del Saló (celebrada el 27 i 28 de novembre de 2010) l'esdeveniment ha canviat de nom, adoptant el de Salón del Manga FicZone de Granada. En aquesta última edició celebrada, que va destacar pel canvi de nom i la presència d'alguns convidats de renom (com Kenny Ruiz) l'esdeveniment va tornar a celebrar-se al Palau de Congressos de Granada i, tot i que no va abandonar la temàtica del manga i l'anime, va enfocar-se més en la Ciència-ficció i el còmic europeu i nord-americà, així com en l'animació de diferent tipus. En aquesta ocasió va tornar a destacar l'afluència de públic, especialment els assistents procedents d'altres províncies.
En la segona meitat del 2011 (concretament, els dies 25, 26 i 27 de novembre) estava prevista la celebració d'una quarta edició d'aquest esdeveniment a la Fira de Mostres i Exposicions de Armilla sota el nom de Saló FicZone de Granada. No obstant, per raons alienes a l'organitzadora de l'esdeveniment, va haver de ser cancel·lada i posposada per 2012.

## Referències

* ↑ Clara Janneth Sants Martínez (2013). Anàlisi audiovisual i publicitari actuals, Madrid: ACCI, pàg. 195
* ↑ «El III Salón del Manga FicZone se celebra este fin de semana».
* ↑ «El Salón del Manga de Granada echa el cierre tras recibir cerca de 12.000 visitas». [Consulta: 25 maig 2009].
* 1 2 «El Salón del Manga bate récords con más de 15.000 visitas». [Consulta: 9 novembre 2009].
* ↑ «Tercer Salón del Manga FicZone en Granada». Arxivat de l'original el 2010-11-10. [Consulta: 8 novembre 2010].
* ↑ «El III Salón del Manga FicZone se celebra este fin de semana». [Consulta: 23 juny 2012].
* ↑ «Japón centra en Granada el III Salón del Manga FicZone». Diario "Ideal".
* ↑ «Éxito comercial y de público del Salón del Manga FicZone». Diario "Ideal". [Consulta: 23 juny 2012].
* ↑ «El Salón del manga FicZone de Granada bate todas las previsiones de asistencia».
* ↑ «Salón FicZone Granada, del 25 al 27 de noviembre 2011», 23-08-2011. [Consulta: 6 febrer 2012].
* ↑ «Cancelado el Salón Ficzone de Granada», 26-08-2011. [Consulta: 6 febrer 2012].
* ↑ «Guerra en el mundo 'friki' de Granada». Diario "Ideal". [Consulta: 23 juny 2012].

## Enllaços externs

* Lloc web oficial